ESSO-SPRC กอดคอวิ่งคึก! รับค่าการกลั่นเริ่มฟื้นตัว-ลุ้นผลงานปีนี้ Turnaround
ESSO-SPRC กอดคอวิ่งคึก! รับค่าการกลั่นเริ่มฟื้นตัว-ลุ้นผลงานปีนี้ Turnaround
ESSO-SPRC กอดคอวิ่งคึก! รับค่าการกลั่นเริ่มฟื้นตัว-ลุ้นผลงานปีนี้ Turnaround
7 ก.พ. 2563

ผู้สื่อข่าวรายงานว่า 2 หุ้นโรงกลั่นคึกนำโดย ESSO และ SPRC โดยบริษัท เอสโซ่ (ประเทศไทย) จำกัด (มหาชน) หรือ ESSO ณ เวลา 12.22 น. อยู่ที่ระดับ 7.45 บาท บวก 0.35 บาท หรือ 4.93% ด้วยมูลค่าซื้อขาย 208.23 ล้านบาท ด้านบริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ณ เวลา 12.25 น. อยู่ที่ระดับ 9.40 บาท บวก 0.30 บาท หรือ 3.30% ด้วยมูลค่าซื้อขาย 208.23 ล้านบาท
บล.เคจีไอ ระบุในบทวิเคราะห์ว่า บริษัท เอสโซ่ (ประเทศไทย) จำกัด (มหาชน) หรือ ESSO (เป้าพื้นฐาน 10.4 บาท) 1) ประเมินแนวรับ 7.0 บาท / แนวต้าน 7.35 – 7.5 บาท (Stop loss 6.6 บาท) 2) ล่าสุดค่าการลั่นเริ่มฟื้นตัวต่อเนื่องในสัปดาห์ที่ผ่านมา ฝ่ายวิจัยฯยังคงประเมินแนวโน้มค่าการกลั่นจะเริ่มฟื้นตัวตั้งแต่กลางเดือน ก.พ.นี้ หลังจากเริ่มมีดีมานด์น้ำมันดีเซลสำหรับธุรกิจเดินเรือ ตามมาตรฐาน IMO ใหม่ 3) PBV ล่าสุด 0.98 เท่า ปรับลงมาที่ระดับ -1.5 เท่าของส่วนเบี่ยงเบนมาตรฐานในอดีต
ฝ่ายวิจัยฯประเมินจะรายงานผลขาดทุนสุทธิ -2.3 พันล้านบาทในไตรมาส 4/62 เนื่องจากยังมีผลขาดทุนสต๊อก และค่าการกลั่นที่ยังอยู่ในระดับต่ำ อย่างไรก็ดีประเมินว่า ผลการดำเนินงานจะ Turnaround ในปีนี้ โดยคาดค่าการกลั่นจะเริ่มฟื้นตัวตั้งแต่กลางเดือน ก.พ.เป็นต้นไป
ด้าน SPRC* แนะนำ “ซื้อ” เป้าพื้นฐาน 12.2 บาท ฝ่ายวิจัยฯประเมินจะรายงานผลขาดทุนสุทธิ -2.1 พันล้านบาทในไตรมาส 4/62 แม้ว่าจะมีกำไรสต๊อกเล็กน้อย แต่มีรายจ่ายพิเศษสำหรับการปิดซ่อมบำรุงครั้งใหญ่ และค่าการกลั่นก็ยังอยู่ในระดับต่ำด้วย อย่างไรก็ดีประเมินว่า ผลการดำเนินงานจะ Turnaround ในปีนี้ โดยคาดค่าการกลั่นจะเริ่มฟื้นตัวตั้งแต่กลางเดือน ก.พ.เป็นต้นไป